हाईकोर्ट के जस्टिस फतेह दीप सिंह पहुंचे कोर्ट, समस्याओं के समाधान का आश्वासन
हाईकोर्टके जस्टिस फतेह दीप सिंह गुरुवार को स्काई लार्क में पहुंचे। डीसी डॉ. चंद्रशेखर खरे पुलिस अधीक्षक राहुल शर्मा ने स्वागत किया। जस्टिस दो दिवसीय इंस्पेक्शन के दौरान कोर्ट परिसर बार रूम का निरीक्षण किया। उन्होंने वकीलों की समस्याएं का जल्द समाधान का आश्वासन दिया। बार रूम में जस्टिस फतेह दीप सिंह के सामने अपनी परेशानियां रखते हुए जिला बार एसोसिएशन के प्रधान निर्मल सिंह गुर्जर ने बताया कि उन्हें करनाल जेल में बेल आर्डर डाक से भेजने पड़ते हैं। जिस कारण उन्हें काफी परेशानियों का सामना करना पड़ता है।
वकीलों के लिए एक व्यक्ति की सुविधा होनी चाहिए जो सीधा करनाल जेल जाकर बेल आर्डर दे सके। वकीलों ने जस्टिस के सामने महिला वकीलों के लिए अलग से बार रूम बनवाने की भी मांग रखी।
उन्होंने वकीलों की समस्याएं सुन उनका जल्द समाधान कराने का आश्वासन दिया है। शुक्रवार को भी जस्टिस कोर्ट परिसर का इंस्पेक्शन करेंगे। इस दौरान एडीजे आरसी डिमरी, पुष्पेंद्र मलिक, पीके लाल, हर्षाली चौधरी सभी वकील मौजूद रहे।
bho_Deva hin_Deva hin_Deva hin_Deva